મીત મહેતા (વિવેક ઑબેરૉય), અમર સક્સેના (રિતેશ દેશમુખ) અને પ્રેમ ચાવલા (આફ્તાબ શિવદાસાણી)ની તમામ પ્રકારની નૌટંકીઓ હજી પણ અકબંધ છે. છોકરીઓને જોઈને તેમના મોઢામાં સીધી લાળ પડવા માંડે છે. બને છે એવું કે એક સમયના આ ત્રણેય કૉલેજ-ફ્રેન્ડ્સને એક હવેલી વેચવા માટે એકસાથે ગામમાં જવાનું બને છે. ગામડાની છોકરીઓ મુંબઈના નૌજવાનથી તરત જ ઇમ્પ્રેસ થઈ જાય એવી માન્યતા વચ્ચે બધાને પેટ ભરીને મજા કરવા મળશે એવું ધારીને બધા ખુશ થઈને રવાના થાય છે અને બને પણ એવું જ છે. છોકરીઓ પણ તેમને જોઈને પાગલ થઈ જાય છે. ત્રણેય ફ્રેન્ડને પણ જલસા પડી જાય છે, પણ આ જલસા ત્યારે બેવડાઈ જાય છે જ્યારે રાગિણી (ઉર્વશી રાઉતેલા) તેમની લાઇફમાં આવે છે. રાગિણીને પટાવવામાં ત્રણેય ભાઈબંધ એવા તો લાગી જાય છે કે આ રાગિણી કોણ છે એની તપાસ કરવાનું પણ તેઓ વિચારતા નથી. બસ મનમાં એક જ વિચાર છે કે કોઈ પણ ભોગે રાગિણી સાથે એક રાત પસાર કરવી. જોકે એવી તેમને તક મળે છે ત્યારે જ તેમને ખબર પડે છે કે રાગિણી ચુડેલ છે.